Държавен вестник, бр. 61, 2018 г., стр. 27

БРОЙ  61	
Д Ъ Р Ж А В Е Н  В Е С Т Н И К 	
СТР.  27  
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 9 
от 13 юли 2018 г.
за утвърждаване на медицински стандарт 
„Образна диагностика“
Член единствен. (1) С тази наредба се ут-
върждава медицинският стандарт „Образна 
диагностика“ съгласно приложението. 
(2) Дейностите по образна диагностика 
се осъществяват от лечебните заведения при 
спазване на стандарта по ал. 1.
Заключителни разпоредби
§ 1. Лечебните заведения привеждат дей-
ността си в съответствие с изискванията 
на раздел III, т. 2.2.2.5, т. 2.2.3.5 и т. 2.2.4.9, 
раздел V, т. 1.4 и раздел VII, т. 1.3 в срок до 
1 година, а с изискванията на раздел VII, 
т. 3.1. – в срок до 3 месеца от влизането в 
сила на наредбата.
§ 2. Наредбата се издава на основание 
чл. 6, ал. 1 от Закона за лечебните заведения.
§ 3. Указания по прилагането на наредбата 
се дават от министъра на здравеопазването.
§ 4. В приложението към член единствен, 
ал. 1, в раздел V, подраздел В, т. 1 от Наредба 
№ 5 от 2018 г. за утвърждаване на медицински 
стандарт „Урология“ (ДВ, бр. 51 от 2018 г.) се 
създава подточка 1.1:
„1.1. Медицинските дейности по урология 
и онкоурология, които се осъществяват в 
структура по урология в лечебно заведение за 
болнична помощ или в структура в комплексен 
онкологичен център от първо и второ ниво на 
компетентност, могат да бъдат осъществявани 
и в клиника/отделение по хирургия.“
Министър: 
Кирил Ананиев
Приложение 
към член единствен, ал. 1
МЕДИЦИНСКИ СТАНДАРТ 
„ОБРАЗНА ДИАГНОСТИКА“
Раздел I
Общи изисквания към специалността „Образна 
диагностика“
1. Този стандарт урежда общите изисквания 
към специалността „Образна диагностика“, чи-
ято цел е: 
1.1. да определи базата за правилна органи-
зация на дейността на звената по образна диаг-
ностика, съгласно съвременните изисквания на 
медицинската наука и практика;
1.2. да определи нивото на компетентност и 
професионален опит на специалистите по образна 
диагностика, работещи в лечебните заведения;
1.3. да определи минималните стандартни 
критерии за качество и адекватност на всички 
образни изследвания и процедури, при което да 
сведе до минимум риска от медицинска грешка;
1.4. да определи взаимоотношенията между 
специалистите по образна диагностика и остана-
лите медицински и немедицински специалисти.
2. Образната диагностика е самостоятелна 
медицинска специалност и научна дисциплина, 
при която се създават индиректни изображения 
на анатомичните структури на база на различни 
физични принципи. 
3. Интерпретацията (разчитането) на образ-
ното изследване се извършва от специалист или 
специализант по образна диагностика съобраз-
но клиничната информация и медицинската 
документацията на пациента. Специалистът по 
образна диагностика диагностицира заболявани-
ята у човека, подпомага и участва в скрининга, 
превенцията, планирането на минимално ин-
вазивни интервенции и лечебни процедури под 
контрол на образни методи, както и в процеса 
на проследяване на ефекта от проведеното ле-
чение. В този смисъл образната диагностика е 
неделима част от клиничната медицина.
4. Специалистите по образна диагностика:
4.1. имат познания по медицинска физика, 
позволяващи им да добиват качествени образи 
на базата на различни физични принципи при 
минимален риск за пациентите, персонала и 
други лица от населението;
4.2. извършват дейността си в рамките на 
обособени специализирани структури в лечеб-
ни заведения и/или интерпретират образи от 
изследвания, проведени в отдалечени структури 
по образна диагностика;
4.3. участват в провеждане на диагностични 
и терапевтични процедури под контрола на об-
разните методи в структури, специализирани в 
други области на медицината;
4.4. имат компетентността да избират под-
ходящия диагностичен образен метод с оглед 
получаване на максимална анатомична и функ-
ционална информация от получените образи 
съобразено с рисковете при всеки от тези методи 
и тяхната цена;
4.5. имат задълбочени познания за радиобио- 
логичните ефекти от въздействието на йонизи-
ращите лъчения, дозите на облъчване за паци-
ентите, принципите и практическите правила за 
радиационна защита и на базата на тези познания 
вземат обосновано решение за прилагането на 
методите с използване на йонизиращи лъчения 
и определят необходимостта от прилагането им;
4.6. познават фармакокинетиката и фарма-
кодинамиката на контрастните средства и на 
базата на това познание вземат решение за 
отношението риск – полза от прилагането на 
контрастни вещества; определят необходимостта 
от прилагането им, както и вида, дозата и пътя 
на приложение;
4.7. имат задълбочени познания по анатомия, 
патология и патофизиология, което подпомага 
правилната интерпретация на получените обра-
зи в контекста на патолого-рентгенологичната 
корелация;
4.8. имат задълбочени общомедицински по-
знания, запознати са с основните алгоритми за 
диагностика, както и с възможностите на образ-
ните методи да планират и навигират оперативни 
и минимално инвазивни интервенции;